Source: https://www.stz.sk/zakon-o-sporte/novela-zakona-o-sporte-s-ucinnostou-od-1-1-2020
Timestamp: 2020-05-28 01:10:56+00:00
Document Index: 11177039

Matched Legal Cases: ['§ 3', '§ 3', '§ 6', '§ 7', '§ 67', '§ 8', '§ 95', '§ 98', '§ 9', '§ 20', '§ 20', '§ 67', '§ 68', '§ 69', '§ 69', '§ 80', '§ 80', '§ 83']

Novela Zákona o športe s účinnosťou od 1.1.2020 | tenisové turnaje
Navigácia » Hlavná stránka » Zákon o športe » Novela Zákona o športe s účinnosťou od 1.1.2020
1. Významná súťaž , § 3, písm. h, - vypúšťa sa bod 4 rozšírenie okruhu podujatí o svetové súťaže neuznaných športov
h. významnou súťažou
1. medzinárodná súťaž v pôsobnosti MOV a MPLV
2. medzinárodná súťaž v pôsobnosti MVŠ Nepočujúcich, M Hnutia špeciálnych olympiád, MFUŠ, MFŠŠ,
3. MS, ME, SP, iná svetová súťaž
2. Zoznamu športovcov top tímu – § 3, písm. u.
u. zoznam športových reprezentantov a zoskupení v individuálnych športoch v kategórii dospelých a talentovaných športovcov zostavený na základe dosiahnutých športových výsledkov na významnej súťaži.
3. Podnikanie športových odborníkov - zmena § 6 odseky 4 až 6 a 9
Od 1. januára 2020 športoví odborníci, ktorí sa rozhodnú vykonávať športovú činnosť ako podnikanie už nebudú žiadať o zápis oprávnenia na podnikanie Ministerstvo školstva, vedy, výskumu a športu SR. Oprávneným subjektom na zápis oprávnenia na podnikanie bude okresný úrad, ktorý plní úlohy jednotného kontaktného miesta. K žiadosti o zápis športový odborník pripojí potvrdenie o zápise športového odborníka do registra fyzických osôb v športe. Jednotné kontaktné miesto oznámi Ministerstvu školstva, vedy, výskumu a športu SR vydanie oprávnenia na podnikanie. Rovnakým spôsobom postupuje aj športový odborník – podnikateľ, ktorý si bude chcieť pozastaviť podnikanie alebo ukončiť podnikanie. Viac info tu : https://www.stz.sk/zakon-o-sporte/podnikanie-sportovych-odbornikov-od-1-1-2020-zmena
4. Bezúhonnosť športových odborníkov, § 7 ods. 2
písm. a) sa vypúšťajú slová “obzvlášť závažný“
písm. b) sa na konci vypúšťa slovo “alebo“,
písm. c) sa na konci bodka nahrádza čiarkou a pripája sa slovo “alebo“.
Dopĺňa sa písm. d)
Prijatou úpravou v zákone sa sprísňuje definícia vyžadovanej bezúhonnosti športového odborníka.
(2) Za bezúhonného sa považuje ten, kto nebol právoplatne odsúdený za
a) zločin,
b) úmyselný trestný čin proti životu a zdraviu, úmyselný trestný čin proti slobode a ľudskej dôstojnosti, úmyselný trestný čin proti rodine a mládeži, úmyselný trestný čin všeobecne nebezpečný, úmyselný trestný čin proti republike, úmyselný trestný čin proti poriadku vo verejných veciach, úmyselný trestný čin proti iným právam a slobodám,
c) iný trestný čin, ako je uvedený v písmenách a) a b), spáchaný so zbraňou, násilím, hrozbou bezprostredného násilia, hrozbou inej ťažkej ujmy alebo s použitím nátlaku, alebo
d) trestný čin podľa písmen a) až c), trestný čin proti majetku alebo hospodársky trestný čin, ak ide o kontrolóra alebo člena štatutárneho orgánu športovej organizácie.
Ak športová organizácia nezabezpečí športovú činnosť bezúhonným športovým odborníkom podľa zákona, športová organizácia stráca spôsobilosť prijímateľa verejných prostriedkov podľa § 67 ods. 2 písm. h) zákona.
5. Prevencia a edukácia proti dopingu v športe
v § 8, ods. 6, dopĺňa sa písm. c – športová organizácia musí zabezpečiť vo svojej pôsobnosti vzdelávanie v oblasti boja proti dopingu
V prípade porušenia tejto povinnosti sa športová organizácia dopustí SPRÁVNEHO DELIKTU podľa § 95 ods. 1 písm. c) zákona, za ktorým možno uložiť pokutu vo výške od 300 Eur do 30.000 Eur. Súčasne je tento správny delikt považovaný za závažné porušenie povinností podľa § 98 ods. 1 zákona.
6. § 9 Hospodárenie športovej organizácie
ods.4 Športová organizácia, ktorá je prijímateľom verejných prostriedkov, je povinná mať riadnu účtovnú závierku a výročnú správu overenú audítorom, ak:
písm. a) ak príjem verejných prostriedkov v účtovnom roku dosiahne 250 000 eur alebo písm. b) všetky príjmy presiahnu 800 000 eur
7. § 20 Konflikt záujmov
Ods. 1 písm. – Národný športový zväz upravuje konflikt záujmov tak, aby bola zabezpečená nezlučiteľnosť výkonu funkcie v:
kontrolnom orgáne s výkonom funkcie vo výkonnom orgáne, disciplinárnom, orgáne na riešenie sporov alebo v licenčnom orgáne,
štatutárnom orgáne, kontrolnom orgáne alebo vo výkonnom orgáne národného športového zväzu alebo jeho člena s výkonom funkcie v štatutárnom orgáne, kontrolnom orgáne alebo vo výkonnom orgáne dodávateľa tovarov alebo služieb pre národný športový zväz alebo jeho člena.
​Ak národný športový zväz alebo národná športová organizácia nezabezpečí nezlučiteľnosť výkonu funkcie podľa § 20 ods. 1 zákona, stráca spôsobilosť prijímateľa verejných prostriedkov podľa § 67 zákona.
8. § 68 Príspevok uznanému športu
ods. 5 pripája sa veta: pri príspevku uznanému športu, váhy navrhnuté národným športovým zväzom, schvaľuje Ministerstvo školstva SR.
9. § 69 Príspevok uznanému športu
ruší sa ods. 2 – národný športový zväz, nemusí mať samostatný účet na príjem na príjem príspevku uznanému športu, len v prípade zadefinovania podmienky v zmluve s poskytovateľom.
10. § 69
ods. 3, na konci sa pripája veta: „ Národný športový zväz je povinný priebežne zverejňovať použitie príspevku uznanému športu za športové kluby, ktorým rozdelil príspevok uznanému športu podľa odseku 4“
11. § 80 Register fyzických osôb v športe
Ods. 2 písm. r) dátumy troch posledných účastí na súťaži
Do ISŠ sa u talentovaného športovca zapisujú dátumy posledných troch účastí na súťaži / § 80, ods. 2, písm. r/
12. § 83 Odborná spôsobilosť na výkon činnosti tréner
ods. 4 písm. a) a ods. 5 písm. a) sa za slovo “získaním” vkladajú slová “úplného stredného všeobecného vzdelania v študijnom odbore strednej športovej školy alebo“.
Spracované na základe podkladov od HKŠ na stretnutí so zástupcami športových zväzov v dňoch 4.-5.12.2019. Link na prezentáciu zo stretnutia : https://www.minedu.sk/data/att/15573.pdf
Link na úplné znenie Zákona o športe : https://www.slov-lex.sk/pravne-predpisy/SK/ZZ/2015/440/20200201
Vložené: 04. 03. 2020 Kategória: Zákon o športe